**1.0 DASAR KEBUDAYAAN DAN KESENIAN UTM**

1.1 Dasar Kebudayaan dan Kesenian UTM adalah berasaskan agama Islam yang menjadi unsur penting dalam pembentukan kebudayaan UTM. Ia bersesuaian dengan tarafnya sebagai Pusat Kecemerlangan Ilmu yang sewajarnya mempunyai masyarakat atau golongan masyarakat yang berilmu, berfikir dan beramal.

1.2 Menerusi dasar di atas maka kegiatan kebudayaan dan kesenian yang dilaksanakan di UTM hendaklah berlandaskan :

a) Agama Islam yang menjadi asas yang penting dalam pembentukan kebudayaan dan kesenian Universiti ini;

b) berasaskan kepada kebudayaan dan kesenian bangsa Melayu; serta

c) mengandungi unsur-unsur kebudayaan dan kesenian lain yang sesuai dan wajar yang boleh diterima menjadi unsur kebudayaan dan kesenian universiti.

1.3 Pemilihan asas-asas di atas kerana budaya dan seni bangsa Melayu adalah merupakan budaya seni yang unggul yang tidak dipengaruhi oleh budaya lain serta mempunyai akar umbi tersendiri.

**2.0 KONSEP KEBUDAYAAN DAN KESENIAN UTM**

2.1 Aktiviti kebudayaan dan kesenian UTM hendaklah ditakrifkan sebagai ;

 **A) MEDIA PENDIDIKAN**

i. Ianya hendaklah berperanan untuk mendidik khususnya para pelajar kearah mencapai matlamat Universiti iaitu untuk **“melahirkan ahli teknologi yang cekap dan bertanggungjawab kepada pencipta-NYA dan masyarakat”**

ii. Bimbingan ke arah aspek perkembangan sahsiah merupakan faktor penentu dalam proses pendidikan UTM secara menyeluruh dan bersepadu. Justeru itu interaksi dan penglibatan yang dinamik di antara golongan pendidik dan yang dididik amatlah perlu dalam usaha menyusun dan melaksanakan program-program kebudayaan dan kesenian di peringkat universiti ini.

 **B) MEDIA PENGILHAMAN IDEA-IDEA KREATIF DAN INOVATIF**

i. Aktiviti kebudayaan dan kesenian UTM diharapkan akan membawa kepada idea-idea kreatif dan inovatif para pelajar serta kakitangan.

ii. Para pelajar adalah golongan cerdas akal yang sentiasa berupaya mengilhamkan sesuatu yang unik. Justeru itu daya kecerdasan akal boleh disalurkan melalui aktiviti kebudayaan dan kesenian.

 **C) SALURAN KEPADA MASYARAKAT UNIVERSITI DALAM SENI, KREATIVITI DAN**

 **BAKAT**

1. Kebolehan dan bakat adalah anugerah Allah s.w.t. Kebolehan dan bakat yang diberi dalam bidang budaya dan seni tidaklah harus disia-siakan. Justeru itu dengan aktiviti kebudayaan dan kesenian akan membawa peningkatan mutu dalam melengkapkan diri sebagai produk UTM yang serba boleh dan berinovasi.

 **D) KEMUDAHAN UNTUK MEMELIHARA KEBAJIKAN MASYARAKAT UNIVERSITI**

i. Para pelajar adalah amanah yang diserahkan oleh ibu bapa/penjaga kepada universiti. Ini termaktub dalam perlaksanaan amanah yang menjadi tanggungjawab universiti untuk memelihara kebajikan para pelajarnya. Jadi dalam proses perlaksanaan amanah adalah menjadi satu tugas universiti untuk menganjurkan aktiviti yang berfaedah dan mempunyai nilai ilmuan yang mantap dan universal dengan mengambil kira nilai Islam sebagai asas dalam pembentukan suasanma budaya dan seni UTM. Ini adalah selaras dengan usaha universiti dan pihak kerajaan dalam proses penerapan nilai-nilai Islam dalam masyarakat. Bagaimanapun penerapan nilai-nilai Islam yang akan dilaksanakan haruslah tidak menimbulkan prasangka dari segi amalan dan kepercayaan agama dan bangsa lain.

**3.0 MATLAMAT KEBUDAYAAN DAN KESENIAN UTM**

3.1 Kebudayaan dan Kesenian UTM mempunyai matlamat untuk bersama mengembangkan sahsiah masyarakat UTM khususnya dalam bidang berikut :

 a) Dapat mengembangkan akhlak dan disiplin diri;

 b) Dapat mengembangkan daya kreativiti dan inovatif;

 c) Dapat mengembangkan daya kepimpinan dan kemasyarakatan;

 d) Dapat mengembangkan kecemerlangan ilmu;

 e) Dapat mengembangkan rehlah dan riadah; dan

 f) Dapat mengembangkan kebudayaan dan kesenian milik UTM

 **A) MENGEMBANGKAN AKHLAK DAN DISPLIN DIRI**

i. Akhlak adalah teras keperibadian manusia. Sebagai media pendidikan maka kebudayaan dan kesenian UTM diharapkan akan dapat menerapkan proses pendidikan menerusi penganjuran berbagai-bagai program. Ini akan menyedarkan masyarakt akan kelemahan dan keistimewaan yang ada pada diri sebagai individu. Proses ini diharapkan akan berlaku penyempurnaan akhlak.

ii. Displin diri merangkumi sikap patuh dan menghormati tatatertib serta aspek rajin bekerja dan bermasyarakat. Menerusi pendisiplinan diri, individu boleh menunaikan tanggungjawab terhadap diri sendiri dan juga sebagai individu dalam masyarakat.

 **B) MENGEMBANGKAN DAYA KREATIF DAN INOVATIF MASYARAKAT UNIVERSITI**

i. Daya kreatif dan inovatif adalah satu anugerah yang tidak ternilai. Ia menjadi tanggungjawab individu untuk memajukan atau menggilap kebolehan yang ada. Justeru itu kebudayaan dan kesenian UTM akan sama-sama berperanan memupuk kesedaran serta meningkatkan penglibatan atau penghayatan masyarakat UTM terhadap aspek-aspek kesenian dan kegiatan kreatif.

ii. Perkara ini penting dalam mewujudkan individu yang mempunyai satu visi dalam pelbagai dimensi. Semangat mencintai khazanah kebudayaan dan kesenian serta khazanah dalam kebudayaan dan kesenian dunia sejagat sewajarnya menjadi misi individu.

 **C) MENGEMBANGKAN DAYA KEPIMPINAN DAN KEMASYARAKATAN**

i. Penglibatan individu dalam aktiviti kebudayaan dan kesenian akan dapat membentuk kefahaman pelajar mengenai tujuan, peranan dan tanggungjawab pemimpin. Di samping itu dapat membentuk peribadi yang bersifat pelaksana yang bersedia menunjukan sikap yang baik. Menerusi aktiviti kebudayaan dan kesenian juga individu akan berupaya membentuk sifat tolenrasi terhadap fahaman dan ideologi pemikiran dari kumpulan yang berbeza. Aktiviti kebudayaan dan kesenian yang dianjurkan juga mampu membentuk ciri-ciri pemimpin yang boleh berperanan dalam pelbagai sudut pengurusan seperti perbezaan latar belakang etnik, geografi dan sosio ekonomi.

 **D) MENGEMBANGKAN KECEMERLANGAN ILMU**

i. Terbentuk aktiviti kebudayaan dan kesenian maka diharapkan pihak universiti mampu menyediakan satu alternatif suasana dalam usaha menggalakkan perkembangan minda pelajar. Lanjutan dari ini, masyarakat universiti pasti akan lebih bersedia mempunyai sikap dan pandangan positif dan cintakan ilmu.

ii. Disamping itu kegiatan kebudayaan dan kesenian akan mampu mendorong masyarakat universiti untuk terus mendalami dan mengaspirasi kesenian budaya dan seni menerusi budaya membaca. Ini sekaligus dapat mendedahkan individu mempelajari teknik-teknik penyelidikan dan penulisan demi mengukuhkan kualiti khususnya para pelajar sebagai seorang mahasiswa.

 **E) MENGEMBANGKAN REHLAH DAN RIADAH**

i. Perkembangan minda yang optimum memerlukan kesihatan fizikal, ketenangan jiwa dan keseronokan beraktiviti. Urutan dari itu rehlah dan riadah adalah rekreasi fizikal yang mampu meningkatkan kekuatan mental dan fizikal masyarakat kampus. Perkembangan rehlah merangkumi program-program kebudayaan dan kesenian seperti lawatan dan perkhemahan yang bukan sahaja memberi kesihatan mental dan fizikal tetapi juga dapat mengeratkan tali persahabatan antara masyarakat kampus.

ii. Terdapat dua pendekatan yang boleh dilaksanakan dalam bidang kebudayaan dan kesenian :

a. Pendekatan ke arah kecemerlangan dalam pelbagai jenis bidang kebudayaan, muzik dan teater; dan

b. Pendekatan ke arah interaksi antara pelajar dan kakitangan bagi penglibatan secara berkumpulan akan diutamakan.

 **F) MENGEMBANGKAN KEBUDAYAAN DAN KESENIAN MILIK UTM**

1. Adalah menjadi satu kebanggaan Universiti untuk membina identiti kebudayaannya sendiri dalam membentuk dan mengubah serta manjaga kesejahteraan masyarakat kampus khasnya dan masyarakat luar amnya. Kegiatan kebudayaan dan kesenian UTM akan dapat diamalkan oleh masyarakat kampus dan didedahkan pada masyarakat luar kampus supaya wujud satu kelainan budaya yang boleh menjadi ikutan masyarakat luar tanpa berlaku percanggahan budaya yang tidak melanggar batas-batas agama Islam serta warna-warni budaya asli Malaysia.

**4.0 STRATEGI**

4.1 Bagi mencapai hasrat di atas, Universiti mempunyai strategi dengan :

a) Menubuhkan Unit Kebudayaan dan Kesenian UTM

b) Menubuhkan kumpulan penggerak budaya seperti kumpulan kebudayaan dan

 kesenian pelajar.

c) Menyediakan satu asas intelektual yang kukuh dalam kegiatan kebudayaan dan

 kesenian terutama dari segi pendidikan dan pengajian.

d) menggerakkan kegiatan pengelolaan dalam bidang seni teater, budaya tradisi,

 kesusasteraan, drama, tari, muzik, lukisan, kraftangan berasaskan bahan-bahan

 kesenian rakyat asal rantau ini.

e) menumpukan penyelarasan dan perancangan infrastruktur fizikal kebudayaan dan

 kesenian seperti pusat seni, pusat pameran dan lain-lain infrastruktur fizikal

 kebudayaan dan kesenian seperti pusat seni, pusat pameran dan lain-lain

 infrastruktur kebudayaan dan kesenian yang diperlukan dari semasa ke semasa.

f) kegiatan kebudayaan dan kesenian di kalangan pelajar di universiti ini haruslah

 bersifat menyeluruh.

**5.0 PERATURAN KEBUDAYAAN DAN KESENIAN DI UTM**

5.1 Kegiatan kebudayaan dan kesenian di UTM akan mematuhi garis panduan yang diterapkan

 seperti berikut :

1. Setiap aktiviti kebudayaan dan kesenian haruslah mempunyai sifat sederhana dari

segi kebisingan, gaya persembahan dan memasukkan unsur-unsur sains dan teknologi dalam persembahan.

1. Pakaian semasa persembahan kesenian hendaklah sopan dan bersesuaian yang

mengikut konteks persembahan.

 c) Pemilihan irama muzik mestilah bersesuaian dan memenuhi citarasa.

1. Setiap persembahan kebudayaan hendaklah tidak melanggar tatatertib, sentiasa

bermoral tinggi dan tidak bertentangan dengan nilai-nilai murni.

1. Setiap aktiviti kebudayaan dan persembahan kesenian di waktu malam hendaklah

dimulakan selepas solat Isya’ dan tidak boleh dianjurkan pada hari khamis malam Jumaat, pada bulan puasa dan pada hari kebesaran Islam yang lain kecuali mendapat kebenaran daripada pihak pengurusan UTM.

1. Tidak dibenarkan membawa masuk kumpulan budaya luar kecuali dengan kebenaran pengurusan UTM.

 g) Peraturan-peraturan lain yang ditetapkan dari masa ke semasa.